Ordovicium
Ordovicium est systema stratigraphicum et periodus geologica.

Divisio secunda ab infima constituit tam aerae Palaeozoicae quam aeonis Phanerozoicae. Abhinc 4 854 ± 19 centies milium annorum coepit, antecessore Cambrio. Finem habuit abhinc 4 434 ± 15 centies milium annorum, successore Silurio, secundum scalam aevorum geologicorum Commissionis Internationalis Stratigraphicae. Ordovicium inceptum 
ex antiquissimis fossilibus Iapetognathi fluctivagi datur.

In tres series dividitur, quae inferius, medium, superius appellantur. In septem stadia dividitur, quae ab infimo ad supremum Tremadocium, Floium, Dapingium, Darriwilium, Sandbium, Katium, Himantium appellantur.

Ad initium systematis Ordovicii recognoscitur exstinctionem multorum specierum circa annorum 488 milies milium incidentem. Medio systemati Ordovicio testimonia reperiuntur abhinc circa annorum 467.5 ± 0.28 milies milium magnae pluviae meteoritarum L chondritarim, deinde glaciationis, deinde diversificationis specierum. 

Systema Ordovicium e nomine Ordovicum populi antiqui Cambriae septentrionalis appellatur. Nomen Anglicum Ordovician system a Carolo Lapworth anno 1879 definitum est e stratis eiusdem regionis quae eruditi priores aut sub Cambrio aut sub Silurio ordinabant.

Notae

Bibliographia 
 Jane Gray, W. G. Chaloner, T. S. Westoll, "The Microfossil Record of Early Land Plants: Advances in Understanding of Early Terrestrialization, 1970-1984" in Philosophical Transactions of the Royal Society of London. Series B, Biological Sciences vol. 309 no. 1138 (Evolution and Environment in the Late Silurian and Early Devonian. 2 Aprilis 1985) pp. 167-195
 A. Lindskog et al., "Refined Ordovician timescale reveals no link between asteroid breakup and biodiversification" in Nature Communications vol. 8 (2017) no. 14066
 A. Melott et al., "Did a gamma-ray burst initiate the late Ordovician mass extinction?" in International Journal of Astrobiology vol. 3 (2004) pp. 55–61
 Axel Munneke, Mikael Calner, David A. T. Harper, Thomas Servais, "Ordovician and Silurian sea–water chemistry, sea level, and climate: A synopsis" in Palaeogeography Palaeoclimatology Palaeoecology (2010)
 B. D. Webby, F. Paris, M. L. Droser, I. G. Percival (edd.), The Great Ordovician Biodiversification Event. Novi Eboraci: Columbia University Press, 2004) pp. 41 - 47
 Mark A. Wilson, Timothy J. Palmer, "Patterns and processes in the Ordovician Bioerosion Revolution" in Ichnos vol. 13 (2006) pp. 109–112

Nexus externi 
 Exempla fossilium Ordoviciorum
 "Ordovician" olim apud Palaeos divulgatum

Aeva geologica
-
Systemata stratigraphica
!